སྦྲུམ་སྲིང་གི་རིང་ཚད་མི་ལི་མི་ཊར་བཅོ་བརྒྱད་ཡིན།ནུ་འབུར་དོད་པ་དང་སྐྲའི་རྨང་གཞི་འབྱུང་།ལག་གི་གྲུ་མོ་དང་མཛུབ་མོའི་རྗེས་དོད་པ་མཐོང་ཐུབ།གློག་པར་ནང་རྐང་ལག་གཡོ་འགུལ་བྱེད་པ་མཐོང་སྲིད།གལ་ཆེའི་དོན་སྙིང་ཕལ་ཆེ་བ་གྲུབ་འགོ་ཚུགས་ཟིན།བདུན་ཕྲག་བརྒྱད་པ་ནས་བཟུང་མའི་མངལ་ནས་ཕྱིར་མ་འཐོན་བར་འཕེལ་རྒྱས་བྱེད་བཞིན་པའི་སྲོག་ཆགས་དེར་མངལ་གནས་ཟེར་གྱི་ཡོད།གནས་སྐབས་འདི་བར་ཕྲུ་གུའི་ཡན་ལག་དང་དོན་སྙིང་སོགས་མ་གཞི་གྲུབ་དུས་ཡིན་པས་རིམ་པ་དེར་སྦྲུམ་སྲིང་ཟེར་བ་དང་གནས་སྐབས་འདི་ནས་ཕྲུ་གུའི་ཁྱད་ཆོས་ཕལ་ཆེ་བ་གྲུབ་ཟིན་ནས་དེ་དག་འཕེལ་རྒྱས་དང་བསྲ་བརྟན་བྱེད་པའི་དུས་ཡིན་སྟབས་རིམ་པ་འདིར་མངལ་གནས་ཀྱི་རིམ་པ་ཞེས་འཕེལ་རིམ་གྱི་སྡེ་ཚན་གཉིས་སུུ་དབྱེས་ཡོད།ཡུལ་གྲུ་མང་པོ་ཞིག་གི་རྩ་ཁྲིམས་ནང་མངལ་གནས་ཀྱི་དུས་ཚོད་ཟིན་པའམ་བདུན་ཕྲག་བརྒྱད་པའི་རྗེས་སུ་ཕྲུ་གུ་མེད་པ་བཟོ་མི་ཆོག་ཀྱང་ཡུལ་ལུང་གཞན་དུ་བདུན་ཕྲག་ཉི་ཤུའི་རྗེས་མངལ་གནས་གསོད་མི་ཆོག་པའི་ཁྲིམས་ཡོད།